dh-unibe/image-text_koenigsfelden-charters-post-1500 huggingface dataset:
Wir, Rudolf der vierd, von gottes gnaden ✳ ✳ ertzherzog ze ✳ ✳ Oͤstˀrich, ze ✳ ✳ Styr, ze Kaͤrdern, ✳ ✳ herre uf der Windischen Mark und ze ✳ ✳ Porttnowͧ, ✳ ✳ graf ze ✳ ✳ Hapspurg, ze ✳ ✳ Tyrol, ze ✳ ✳ Pfirt und ze Kyburg, ✳
markgrave ze ✳ ✳ Burgoͧ und ✳ ✳ lantgrave in Elsass, bekennen und duͦn kunt offenlich mit disem brief, dar wir gùnstlich betrahtet und angesehen habend die lùtter begird, die unsern vordern gehebt hant ze dem ✳
gotzhuse und den clostern ze ✳ ✳ Kungesvelt, die si wirdeklich gestipht und gewidmet habend, und sunderlich saͤliger gedaͤchtnùss froͧ ✳ ✳ Angnes, wilent kunegin ze ✳ ✳ Ungern, unser lieb base, dù ir wonn̄g da gehebt hat untz
an irn tot, ✳ und haben dar umb den bruͦdern und den froͧwen der selben cloͤster mit furstlicher maht bestaͤt und ver ewet, ✳ bestaͤtten und vˀewent oͧch an disem brief fùr uns und unsˀ bruͦder und erben alle die frihaitten, ✳ ✳ gnaden, ✳ ✳ brief und ✳ ✳ hantvesten, die in iren clostern von unsern vordern oder von uns gegeben sint, ✳ und wellen, daz die eweklich in ir kraft beliben und unveruket behalten werden ane alle widerred und
gevaͤrd. ✳ ✳ darumb gebietten wir ernstlich bi unsern hulden allen unsern ✳ ✳ lantvoͤgten, ✳ ✳ amplùtten, ✳ ✳ undervoͤgten, ✳ ✳ schulthaissen, ✳ ✳ pflegern und amplutten in Ergoͤw, weli je ze den zitten sint, daz si die
egenatten ✳ ✳ cloͤster, ir lùtte und ir guͤtter von unser und bruͦder wegen vesteklich halten und schirmen bi den selben frihaitten, ✳ ✳ gnaden, brief und ✳ ✳ hantvestin und bi diser unsˀ bestaͤttung, in aller der mass, als ir
brief und hantvestin lautend ✳ ✳ und wisend, ✳ ✳ und moͧch alles gewaltes und unrechtes vor siend gegen menglichem, ane alles vˀziehen. ✳ und darùber ze erkund und sicherhait hiessen wir unser insigel henken an disen
brief, der geben ist ze ✳ ✳ Entz, an fritag nah sant Alexien tag, do man zalt von Cristus gebùrt druzehenhundert jar, dar nah in dem vier und sehzigosten jar, unsers alters in dem fùnf und zwanzigosten ✳ ✳
und unsers gewaltes in dem sehsten jar. ✳
dat₎ ꝑ copiam sub sigillis ✳ revˀendi pr̄is ꝫ dn̄i ✳ dn̄i
Ioh̄is ✳ Brixinen̄ ep̄i ✳ illustʼum pʼncipum ✳ dn̄orꝭ ducum
Austʼe ✳cancellarii ✳ et spͨtabl̄is dn̄i Ruͦdolfi comitꝭ de
Nidow ✳eorꝭdem pʼncipum ✳ advocati ꝓvincialis ✳ et capitanei ✳
ꝑ ✳Aͤrgowiam ✳ ꝫ Thurgowiam ✳ gnˀalis ✳ qui in castro
Lentzbˀg ✳ vicesima septīa die mensis decembrꝭ ✳ de anno
dōi ✳ mill̄imo ✳ cccͦ ✳ septuagesimo pʼmo simul ꝯstituti ✳ huiꝰ
copie ✳ instr̄m verum ✳in ꝑgameno ✳ vero ✳et sigillo ꝑfc̄o ✳
viderunt ✳ et ꝑlegˀunt integrū ꝫ illesum ✳
hertzog Ruͦdolffs ✳ bestaͤttigùng ✳ über all
fryheittenn zuͦ Kùngsfeld₎
xl xlj
Nͦ✳ 54 ✳
K ✳
A 15
vō hˀtzog Ruͦdolf das uns der hˀschaft amptlùt
schirmen suͤllend an allen unsren friheiten
der iij
Kgsf. 363.
Staatsarchiv
AARGAU
Konigsf.